ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী ভারতের কোভিড-১৯ মোকাবিলার বিষয়টি পর্যালোচনা করেছেন
নয়াদিল্লি, ১৩ জুন, ২০২০
প্রধানমন্ত্রী শ্রী নরেন্দ্র মোদী আজ প্রবীণ মন্ত্রী ও আধিকারিকদের সঙ্গে এক বৈঠকে ভারতের কোভিড-১৯ মোকাবিলা জনিত পরিস্থিতি বিস্তারিতভাবে পর্যালোচনা করেছেন। কোভিড মহামারীর প্রেক্ষিতে জাতীয় স্তরে বর্তমান পরিস্থিতি এবং অতিমারী মোকাবিলায় কি কি ব্যবস্থা নেওয়া হয়েছে তা নিয়ে বিস্তারিত আলোচনা হয়। বিশেষ করে দিল্লি সহ বিভিন্ন রাজ্য ও কেন্দ্রশাসিত অঞ্চলের পরিস্থিতি নিয়ে বৈঠকে আলোচনা হয়েছে। কেন্দ্রীয় স্বরাষ্ট্র মন্ত্রী, স্বাস্থ্যমন্ত্রী, প্রধানমন্ত্রীর প্রধান সচিব, ক্যাবিনেট সচিব, স্বাস্থ্য সচিব, আইসিএমআর-এর মহানির্দেশক সহ বিভিন্ন ক্ষমতাপ্রাপ্ত গোষ্ঠীর সদস্যরা এই বৈঠকে যোগ দেন।
চিকিৎসা ক্ষেত্রে জরুরি পরিস্থিতিতে প্রয়োজনীয় ব্যবস্থা গ্রহণের ক্ষমতাপ্রাপ্ত গোষ্ঠীর আহ্বায়ক এবং নীতি আয়োগের সদস্য ডঃ বিনোদ পাল কোভিড-১৯-এর বর্তমান ও আগামীদিনে সম্ভাব্য পরিস্থিতি নিয়ে তার বক্তব্য পেশ করেন। দেখা যাচ্ছে, মোট সংক্রমিত ব্যক্তির দুই-তৃতীয়াংশ পাঁচটি রাজ্যের বড় বড় শহরের বাসিন্দা। বড় শহরগুলি সহ বিভিন্ন জায়গায় যে সঙ্কট দেখা দিচ্ছে, তা নিয়ে বৈঠকে আলোচনা হয়। এছাড়াও, যেসব এলাকায় সংক্রমণ দ্রুত হারে হচ্ছে, সেখানে সংক্রমণের পরীক্ষা, হাসপাতালের বেড সহ চিকিৎসা পরিষেবার ব্যবস্থাপনা নিয়ে বৈঠকে আলোচনা হয়েছে।
বিভিন্ন শহর এবং জেলা সম্পর্কে ক্ষমতাপ্রাপ্ত গোষ্ঠীর সুনির্দিষ্ট পরামর্শগুলি নিয়ে আলোচনা করেন প্রধানমন্ত্রী। তিনি স্বাস্থ্য দপ্তরের আধিকারিকদের, রাজ্য এবং কেন্দ্রশাসিত অঞ্চলগুলির সঙ্গে জরুরি ভিত্তিতে এই বিষয়গুলি নিয়ে আলোচনার নির্দেশ দেন। আসন্ন বর্ষা মরশুমের জন্য পরিস্থিতির মোকাবিলায় যথাযথ ব্যবস্থা গ্রহণেরও তিনি পরামর্শ দেন।
রাজধানী দিল্লিতে কোভিড-১৯-এর বর্তমান এবং সম্ভাব্য পরিস্থিতি নিয়ে বৈঠকে আলোচনা হয়েছে। আগামী দু’মাসের সম্ভাব্য পরিস্থিতি মোকাবিলার জন্য প্রধানমন্ত্রী, কেন্দ্রীয় স্বরাষ্ট্র মন্ত্রী এবং স্বাস্থ্য মন্ত্রীকে জাতীয় রাজধানী অঞ্চল দিল্লির উপ-রাজ্যপাল, মুখ্যমন্ত্রী সহ কেন্দ্র, দিল্লি সরকার এবং দিল্লির পুরসভাগুলির আধিকারিকদের নিয়ে একটি বৈঠক করার পরামর্শ দেন౼ যে বৈঠকে কোভিড-১৯-এর সংক্রমণের হার বৃদ্ধির ফলে উদ্ভূত চ্যালেঞ্জ নিয়ে আলোচনা করা হবে।
বিভিন্ন রাজ্য, জেলা এবং শহর এই মহামারী নিয়ন্ত্রণে সফলভাবে যেসব পদক্ষেপ গ্রহণ করেছে, বৈঠকে তার প্রশংসা করা হয়। এই সাফল্য এবং পদক্ষপগুলি বিভিন্ন সঙ্কট মোকাবিলায় অন্যদের কাছে অনুপ্রেরণার উৎস হয়ে থাকবে।
(CG/CB/DM
বিজ্ঞানওপ্রযুক্তিমন্ত্রক
ডাঃ হর্ষ বর্ধন তৃণমূল পর্যায় পর্যন্ত সমন্বিতভাবে এসটিআইপি ২০২০ প্রণয়ন করার জন্য রাজ্যের বিজ্ঞান ও প্রযুক্তি মন্ত্রীদের সঙ্গে বিশদ আলোচনা করেছেন
নতুন দিল্লি, ২২ অক্টোবর, ২০২০
কেন্দ্রীয় বিজ্ঞান, প্রযুক্তি, ভূ বিজ্ঞান, স্বাস্থ্য ও পরিবার কল্যাণ মন্ত্রী ডাঃ হর্ষ বর্ধন রাজ্যগুলিকে অন্তর্ভুক্তিমূলক জাতীয় বিজ্ঞান, প্রযুক্তি ও উদ্ভাবনী নীতি  ২০২০ গঠনের মহড়ায় যোগদানের আহ্বান জানিয়েছেন।তৃণমূল পর্যায় পর্যন্ত সমন্বিতভাবে এসটিআইপি ২০২০ প্রণয়নের জন্য এ কথা জানিয়েছেন তিনি। ডাঃ হর্ষ বর্ধন এসটিআইপি -২০২০ বিষয়ে পরামর্শ প্রদান নিয়ে ভিডিও কনফারেন্সিংয়ের মাধ্যমে বৈঠকে রাজ্যের বিজ্ঞান ও প্রযুক্তি মন্ত্রীদের সঙ্গে আলোচনায় একথা জানান।
প্রস্তাবিত এসটিআই নীতির বিষয়ে সমস্ত রাজ্য বিজ্ঞান ও প্রযুক্তি মন্ত্রীদের সঙ্গে এই প্রথম বৈঠকে যোগ দেন তিনি। অংশগ্রহণকারীদের স্বাগত জানিয়ে ডাঃ হর্ষ বর্ধন বলেন, এই এসটিআই নীতিতে সকল রাজ্যের সমান অংশগ্রহণ থাকা প্রয়োজন। তিনি বলেন, "এই নীতিটি আমাদের বৈজ্ঞানিক বাস্তুতন্ত্রকে পুনরায় জোরদার করে তুলবে"।তিনি আরো বলেন সমাজ এবং অর্থনীতির বিকাশে এই নীতি বিশেষ সাহায্য করবে।
তিনি বলেন বর্তমান মহামারীর পরিপ্রেক্ষিতে দেশে এই এসটিআই নীতির বিকাশ তাৎপর্যপূর্ণ।এর মাধ্যমে যুক্ত রাষ্ট্রীয় পরিকাঠামোর আদর্শের ভিত্তিতে কেন্দ্র-রাজ্য সমন্বিত সম্পর্ক অর্জন করা সম্ভব ।তিনি বলেন কেন্দ্র-রাজ্যের সহযোগিতায় সত্যিকারের আত্মনির্ভর ভারত গড়ে উঠবে।
এই প্রসঙ্গে ডাঃ হর্ষ বর্ধন উল্লেখ করেন যে এসটিআইপি ২০২০-তে রাজ্যের বিজ্ঞান ও প্রযুক্তি মন্ত্রীদের সঙ্গে পরামর্শ কেন্দ্র এবং রাজ্যগুলির মধ্যে বৃহত্তর সমন্বয় গড়ে তোলার লক্ষ্যে একটি মাইলফলক।
পূর্ববর্তী জাতীয় বিজ্ঞান নীতিসমূহের রূপরেখা প্রসঙ্গে ডাঃ হর্ষ বর্ধন বলেন, গত কয়েক বছরে বিজ্ঞান ও প্রযুক্তি ক্ষেত্রে ভারতকে বিশ্বব্যাপী তুলে ধরা, প্রকাশনা, পেটেন্টস এবং গবেষণা ক্ষেত্রে মানোন্নয়ন , মাথাপিছু গবেষণা ও উন্নয়ন খাতে ব্যয় বৃদ্ধি , পরীক্ষা ও গবেষণা প্রকল্পে নারীদের অংশগ্রহণ ক্রমশ বাড়ছে। এসটিআইপি শিক্ষার্থী এবং তরুণ গবেষকদের মধ্যে গবেষণা ও উন্নয়ন সংস্কৃতি বৃদ্ধিতে বিশেষ সাহায্য করবে। ডাঃ হর্ষ বর্ধন জোর দিয়ে বলেন, "বিজ্ঞান প্রযুক্তি উদ্ভাবনী নীতি, ২০২০-তে বিজ্ঞান প্রযুক্তি উদ্ভাবনী ক্ষেত্রে কেন্দ্রের-রাজ্যের ভিত আরো মজবুত করবে।
অংশগ্রহণকারীদের উদ্দেশে মন্ত্রী আরও জানান যে, আগামী ২২ থেকে ২৫ ডিসেম্বর ষষ্ঠ ভারত আন্তর্জাতিক বিজ্ঞান উৎসব ২০২০ অনুষ্ঠিত হতে চলেছে । ভার্চুয়াল মিডিয়া মাধ্যমে এবার এই উৎসব আয়োজিত হবে।
CG/SS
(Visitor Counter : 149
প্রধানমন্ত্রীরদপ্তর
জ্যেষ্ঠা অষ্টমী উপলক্ষ্যে প্রধানমন্ত্রীর শুভেচ্ছা
নতুনদিল্লি, ১৮ই জুন, ২০২১
প্রধানমন্ত্রী শ্রী নরেন্দ্র মোদী কাশ্মীরী পন্ডিত সম্প্রদায়ের মানুষ সহ সকলকে জ্যেষ্ঠা অষ্টমী উপলক্ষ্যে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “ জ্যেষ্ঠা অষ্টমীর পবিত্র এই মুহূর্তে সকলকে শুভেচ্ছা ও অভিনন্দন জানাই। মাতা ক্ষীরকে প্রণাম জানাই এবং সকলের সুস্বাস্থ্যন্ব কল্যাণ প্রার্থনা করি।“
CG/CB/
(
প্রধানমন্ত্রীরদপ্তর
সর্দার বল্লভভাই প্যাটেল ন্যাশনাল পুলিশ অ্যাকাডেমিতে ৩১ জুলাই প্রধানমন্ত্রী আইপিএস প্রবেশনারদের সঙ্গে মতবিনিময় করবেন
নয়াদিল্লী, ৩০ জুলাই, ২০২১
প্রধানমন্ত্রী শ্রী নরেন্দ্র মোদী সর্দার বল্লভভাই প্যাটেল ন্যাশনাল পুলিশ অ্যাকাডেমিতে ৩১ জুলাই আইপিএস প্রবেশনারদের উদ্দেশে ভিডিও কনফারেন্সের মাধ্যমে ভাষণ দেবেন। তিনি ওই অনুষ্ঠানে প্রবেশনারদের সঙ্গে মতবিনিময়ও করবেন।
কেন্দ্রীয় স্বরাষ্ট্র মন্ত্রী শ্রী অমিত শাহ এবং প্রতিমন্ত্রী শ্রী নিত্যানন্দ রায় অনুষ্ঠানে উপস্থিত থাকবেন।
এসভিপিএনপিএ প্রসঙ্গে
সর্দার বল্লভভাই প্যাটেল ন্যাশনাল পুলিশ অ্যাকাডেমি  দেশে প্রথম সারির পুলিশ প্রশিক্ষণ কেন্দ্র। এখানে ইন্ডিয়ান পুলিশ সার্ভিসে যারা যোগ দেবেন সেইসব আধিকারিকদের প্রশিক্ষণ দেওয়া হয়, এছাড়াও কর্মরত আইপিএস আধিকারিকরা কর্মরত অবস্থায় বিভিন্ন পাঠক্রমে অংশ নেন।
CG/CB/NS
(
সড়কপরিবহণওমহাসড়কমন্ত্রক
হাইড্রোজেন জ্বালানীর সুবিধাযুক্ত যানবাহনের সুরক্ষার মানের বিষয়ে প্রজ্ঞাপন
নতুনদিল্লি, ২৪শে সেপ্টেম্বর, ২০২০
কেন্দ্রীয় সড়ক পরিবহণ ও মহাসড়ক মন্ত্রক, ২৩শে সেপ্টেম্বর কেন্দ্রীয় মোটর ভেহিক্যালস আইন, ১৯৮৯-এর একটি সংশোধনীর মাধ্যমে হাইড্রোজেনের জ্বালানী ব্যবহার করে যানবাহন চালানোর ক্ষেত্রে বাহনের সুরক্ষার মানের বিষয়ে বিজ্ঞপ্তি জারী করেছে।
এর ফলে দেশে জ্বালানী সাশ্রয়ী ও পরিবেশ বান্ধব হাইড্রোজেন জ্বালানীর সাহায্যে গাড়ি চালানোতে উৎসাহ বাড়বে।
এই ধরণের গাড়ি নির্মাতা ও সরবরাহকারীরা গাড়ির পরীক্ষা নিরীক্ষার জন্য মান সম্পর্কে ধারণা পাবেন। আন্তর্জাতিক মানের সঙ্গে সাযুজ্য রেখে এই মান তৈরি করা হয়েছে।
CG/CB
(Visitor Counter : 136
তথ্যওসম্প্রচারমন্ত্রক
ভারতের শ্রেষ্ঠ তথ্যচিত্রের ওপর চলচ্চিত্র উৎসব এমআইএফএফ ২০২২ রবিবার থেকে শুরু হতে চলেছে
নতুন দিল্লি, ২৭ মে, ২০২২
ভারতীয় চলচ্চিত্রের জাতীয় যাদুঘরে ফিল্ম ডিভিশন কমপ্লেক্সে তথ্যচিত্র, শর্ট ফিকশন এবং অ্যানিমেশন চলচ্চিত্রগুলিকে নিয়ে ১৭-তম মুম্বাই আন্তর্জাতিক চলচ্চিত্র উৎসব আয়োজনের প্রস্তুতি তুঙ্গে ।
সপ্তাহব্যাপী এই দ্বিবার্ষিক চলচ্চিত্র উৎসবের উদ্বোধনী অনুষ্ঠানটি ওয়ারলির নেহরু কেন্দ্রে অনুষ্ঠিত হবে । উৎসবের সমস্ত প্রদর্শনী ফিল্ম ডিভিশন কমপ্লেক্সে হবে । সেখানে অত্যাধুনিক অডিটোরিয়াম রয়েছে ।
এমআইএফএফ ২০২২-এ সারা বিশ্বের চলচ্চিত্র নির্মাতাদের কাছ থেকে উল্লেখযোগ্য সাড়া মিলেছে । ৩০টি দেশে ৮০৮টি চলচ্চিত্র এখানে স্থান পেয়েছে । এরমধ্যে ৩৫টি আন্তর্জাতিক প্রতিযোগিতা এবং ৬৭টি জাতীয় প্রতিযোগিতার আওতায় ১০২টি চলচ্চিত্র প্রদর্শিত হবে । ‘এমআইএফএফ প্রিজম ক্যাটাগরি’র আওতায় ১৮টি চলচ্চিত্র প্রদর্শিত হবে ।
উৎসবের সেরা চলচ্চিত্রটি স্বর্ণ শঙ্খ পুরস্কার পাবে । সঙ্গে ১০ লক্ষ টাকা পুরস্কারও দেওয়া হবে । পাশাপাশি রৌপ্য শঙ্খ পুরস্কার, ট্রফি এবং শংসাপত্র সহ ৫ থেকে ১ লক্ষ টাকারও পুরস্কার রয়েছে । অনুষ্ঠানের শেষদিনে ছাত্রদের তৈরি শ্রেষ্ঠ চলচ্চিত্রের জন্য ১ লক্ষ টাকা এবং ও ট্রফি এবং সেরা নবাগত পরিচালকের জন্য দাদাসাহেব ফালকে চিত্রনগরি পুরস্কার দেওয়া হবে ।
ডঃ ভিম শান্তারাম লাইফটাইম অ্যাচিভমেন্ট পুরস্কারও ঈর্ষনীয়।সেখানে ১০ লক্ষ টাকা, স্বর্ণ শঙ্খ এবং একটি সম্মাননা পত্র দেওয়া হবে । একজন বিশিষ্ট চলচ্চিত্র নির্মাতাকে তার প্রামাণ্য চলচ্চিত্রে গুরুত্বপূর্ণ অবদানের জন্য এই পুরস্কার দেওয়া হবে । উল্লেখ্য, এস কৃষ্ণস্বামী, শ্যাম মেনেগাল, নরেশ বেদি, বিজয়া মুলে প্রমুখ বিশিষ্ট চলচ্চিত্র নির্মাতারা অতীতে এই মর্যাদাপূর্ণ পুরস্কারে সম্মানিত হয়েছেন । কিংবদন্তী চলচ্চিত্র নির্মাতা ভি শান্তারামের স্মরণে এই পুরস্কারটি চালু করা হয় ।
বাংলাদেশের স্বাধীনতার ৫০ বছর পূর্তি উপলক্ষ্যে এবছর সেই দেশকে ‘কান্ট্রি অফ ফোকাস’ হিসেবে বেছে নেওয়া হয়েছে । এমআইএফএফ ২০২২-এ বহুচর্চিত চলচ্চিত্র ‘হাসিনা- এ ডটারস টেল’ সহ বাংলাদেশের ১১টি চলচ্চিত্র প্রদর্শিত হবে ।
নেটফ্লিক্সের “মাইটি লিটল ভীম : আই লাভ তাজমহল” সিরিজের মূল পর্বটি এমআইএফএফ ২০২২-এ ওয়ার্ল্ড প্রিমিয়ার হবে ।
ভারত ও জাপানের যৌথ প্রযোজনায় প্রথম অ্যানিমেশন চলচ্চিত্র ‘রামায়ন : দ্য লেজেন্ড অফ প্রিন্স রাম’-এর এমআইএফএফ-এ বিশেষ প্রদর্শনী হবে ।
ভারতের তথ্যচিত্র সংস্কৃতিতে চলচ্চিত্র বিভাগের অবদান বিশেষভাবে প্রদর্শিত হবে ।
এই চলচ্চিত্র উৎসবের আকর্ষণের কেন্দ্রবিন্দুতে থাকছে অস্কারের জন্য মনোনীত হওয়া চলচ্চিত্র, ইতালি ও জাপানের বিশেষ চলচ্চিত্র, সম্প্রতি শেষ হওয়া আইএফএফআই-এর ভারতীয় প্যানোরমা বিভাগের ছবিগুলি ।
আমেদাবাদের ন্যাশনাল ইনস্টিটিউট অফ ডিজাইন, কলকাতা সত্যজিৎ রায় ফিল্ম অ্যান্ড টেলিভিশন ইনস্টিটিউট, পুণের মহারাষ্ট্র ইনস্টিটিউট অফ টেকনোলজি, কেরালার কে আর নারায়ণান ফিল্ম ইনস্টিটিউটের মতো স্বনামধন্য প্রতিষ্ঠানের ছাত্রছাত্রীদের চলচ্চিত্রগুলিও দেখানো হবে এখানে । এছাড়াও মায়ানমার থেকে শিক্ষার্থীদের অ্যানিমেশন তথ্যচিত্র এবং ব্রাজিলের অ্যানিমেশন চলচ্চিত্র উৎসবের শিক্ষার্থীদের অনন্য ছবিগুলি এখানে স্থান পেয়েছে । সত্যজিৎ রায়ের ‘সুকুমার রায়’ তথ্যচিত্রটি পুনরুদ্ধার করা হয়েছে । সেই সংস্করণের বিশেষ প্রদর্শন হবে এখানে ।
CG/SS/RAB
(Visitor Counter : 417
প্রধানমন্ত্রীরদপ্তর
প্রধানমন্ত্রী হিমাচল প্রদেশ সরকারের বর্ষপূর্তি উপলক্ষে ধরমশালা-তে জন আভার সভায় ভাষণ দিলেন
নয়াদিল্লি, ২৭ ডিসেম্বর, ২০১৮
প্রধানমন্ত্রী শ্রী নরেন্দ্র মোদী আজ হিমাচল প্রদেশের ধরমশালায় রাজ্য সরকারের বর্ষপূর্তি উপলক্ষে আয়োজিত জন আভার সমাবেশে ভাষণ দিলেন। সমাবেশে আসার আগে প্রধানমন্ত্রী সরকারের বিভিন্ন কর্মসূচির ওপর একটি প্রদর্শনী ঘুরে দেখেন। এইসব কর্মসূচির সুবিধা-প্রাপকদের সঙ্গেও তিনি কথা বলেন।
পরে, এক জনসভায় ভাষণ দিয়ে তিনি হিমাচল প্রদেশকে ‘দেবভূমি’ এবং সাহসিকতার স্থান বলে প্রশংসা করেন। তিনি স্মরণ করেন প্রয়াত প্রাক্তন প্রধানমন্ত্রী শ্রী অটল বিহারী বাজপেয়ীর সঙ্গে এই রাজ্যের বিশেষ সম্পর্কের কথা। গত এক বছরে বিভিন্ন কর্মসূচির মাধ্যমে রাজ্যের সর্বত্র, বিশেষ করে গ্রামাঞ্চলের মানুষের কাছে পৌঁছনোর যে উদ্যোগ রাজ্য সরকার নিয়েছে, প্রধানমন্ত্রী তার প্রশংসা করেন।
প্রধানমন্ত্রী বলেন যে, হিমাচল প্রদেশ সরকার পরবর্তী প্রজন্মের পরিকাঠামোর ওপর বিশেষ নজর দিচ্ছে। সড়ক, রেল, বিদ্যুৎ, সৌরশক্তি এবং পেট্রোলিয়াম ক্ষেত্রে হিমাচল প্রদেশের বিভিন্ন স্থানে পরিকাঠামো উন্নয়নের কাজ চলেছে বলে তিনি মন্তব্য করেন।
হিমাচল প্রদেশের পর্যটনের সম্ভাবনা নিয়ে প্রধানমন্ত্রী বিস্তারিতভাবে আলোচনা করেন। এই প্রসঙ্গে তিনি জানান, ভারতে বিদেশি পর্যটকদের সংখ্যা বেড়েছে। ২০১৩ সালে ৭০ লক্ষ বিদেশি পর্যটক ভারত ভ্রমণে এসেছিলেন, ২০১৭-তে তা বেড়ে ১ কোটি হয়েছে। অনুরূপভাবে, ভারতে অনুমোদিত হোটেলের সংখ্যা ২০১৩-র ১ হাজার ২০০ থেকে বেড়ে বর্তমানে তা ১ হাজার ৮০০ হয়েছে।
প্রধানমন্ত্রী তাঁর ভাষণে বলেন যে, ৪০ বছর ধরে আমাদের প্রাক্তন সেনাকর্মীরা ‘এক পদ, এক পেনশন’ – এর দাবি করে আসছেন। তাঁর সরকার ক্ষমতায় আসার পর এ সংক্রান্ত সমগ্র বিষয়টি এবং প্রয়োজনীয় অর্থের যোগানের কথা ভাবা হয়। এরপরই প্রাক্তন সেনাকর্মীদের জন্য ‘এক পদ এক পেনশন’ – এর নীতি রূপায়ণ করা হয়।
প্রধানমন্ত্রী হিমাচল প্রদেশের মানুষের পরিচ্ছন্নতা বোধের জন্য তাঁদের বিশেষ প্রশংসা করেন। তিনি বলেন, ঐ রাজ্যের নাগরিকরা স্বচ্ছতাকে তাঁদের সংস্কৃতির অঙ্গ হিসাবে গ্রহণ করেছে। প্রধানমন্ত্রী বলেন, রাজ্যের পর্যটন ক্ষেত্রেও এই সংস্কৃতির ভালো প্রভাব পড়বে।
প্রধানমন্ত্রী, কেন্দ্রীয় সরকারের দুর্নীতি বিরোধী উদ্যোগ বিষয়ে ব্যাখ্যা করেন। তিনি বলেন, প্রত্যক্ষ সুবিধা হস্তান্তর কর্মসূচি রূপায়ণের মাধ্যমে দুর্নীতিতে লাগাম পরানো গেছে এবং প্রায় ৯০ হাজার কোটি টাকা সাশ্রয় হয়েছে।
SSS/PB/SB
(Visitor Counter : 75
প্রতিরক্ষামন্ত্রক
ভারতীয় বিমান বাহিনীর গুরুত্বপূর্ণ র্যাডার কেন্দ্রে প্রতিরক্ষা মন্ত্রীর সফর
নয়াদিল্লি, ২৯ আগস্ট, ২০২২
প্রতিরক্ষা মন্ত্রী শ্রী রাজনাথ সিং আজ ভারতীয় বিমান বাহিনীর গুরুত্বপূর্ণ র্যাডার কেন্দ্র ঘুরে দেখেন। তাঁকে সুসংহত এয়ার কম্যান্ড ও নিয়ন্ত্রণ ব্যবস্থাপনাটি দেখানো হয়। ভারতীয় বিমান বাহিনীর জন্য এই ব্যবস্থাপনা অত্যন্ত গুরুত্বপূর্ণ। এর মাধ্যমে বিমান বাহিনীর সদস্যদের সেন্সর-টু-শ্যুটার লুপ-এর সমস্যা হ্রাস পায় এবং বিভিন্ন পরিস্থিতির যথাযথভাবে মোকাবিলা করা সম্ভব হয়। এই কেন্দ্রের সাহায্যে দেশ জুড়ে বিমান বাহিনীর বিভিন্ন ঘাঁটি নিরবচ্ছিন্নভাবে পরিচালিত হয়।
সফরকালে প্রতিরক্ষা মন্ত্রীকে দেশের বিভিন্ন প্রান্তের নেটওয়ার্ক পরিচালনার পদ্ধতি সম্পর্কে জানানো হয়। এর মধ্যে যুদ্ধ বিমান, পণ্যবাহী বিমান এবং দূর সঞ্চার ব্যবস্থাপনার মাধ্যমে নিয়ন্ত্রিত বিমানগুলির সমন্বিত পরিচালন পদ্ধতিও রয়েছে। স্বাভাবিক পরিস্থিতিতে বিমান বাহিনীর প্রতিরক্ষা ব্যবস্থাপনার গুরুত্ব সম্পর্কে শ্রী সিং-কে অবগত করা হয়। সারা বছর ধরে দেশের আকাশপথকে নিরাপদ রাখার জন্য বিমান বাহিনীর যোদ্ধারা যেভাবে কাজ করে চলেছেন, শ্রী সিং তাঁদের সেই উদ্যোগের প্রশংসা করেন।
PG/CB/NS
(Visitor Counter : 108
ইস্পাতমন্ত্রক
কেন্দ্রীয় ইস্পাত মন্ত্রী ইস্পাত সিপিএসই-র মূলধনী ব্যয়  পর্যালোচনা এবং জাতীয় ইস্পাত নীতির লক্ষ্যমাত্রা অর্জনের জন্য পরিকল্পনা গ্রহণ করেছেন
নতুন দিল্লি, ১৯ এপ্রিল, ২০২২
কেন্দ্রীয় ইস্পাত মন্ত্রী শ্রী রাম চন্দ্র প্রসাদ সিং আজ নতুন দিল্লিতে এক বৈঠকে সভাপতিত্ব করেছেন। ওই বৈঠকে ২০২১-২২ অর্থবছরে ইস্পাত সংক্রান্ত সেন্ট্রাল পাবলিক সেক্টর এন্টারপ্রাইজেস, সিপিএসই দ্বারা মূলধনী ব্যয়, ক্যাপেক্স-এর পর্যালোচনা ছাড়াও চলতি বছরের অর্থাৎ ২০২২-এর লক্ষ্যমাত্রা অর্জন করার বিষয়টি নিয়েও মূল্যায়ন করা হয়েছে। এই বৈঠকে স্টিল অথরিটি অফ ইন্ডিয়া লিমিটেড, ন্যাশনাল মিনারেলস ডেভলপমেন্ট কর্পোরেশন, রাষ্ট্রীয় ইস্পাত লিমিটেড, কুদ্রেমুখ আয়রন ওর কোম্পানি লিমিটেড, ম্যাঙ্গানিজ ওর ইন্ডিয়া লিমিটেড এবং মেকন লিমিটেডের চিফ ম্যানেজিং ডিরেক্টররা উপস্থিত ছিলেন।
কেন্দ্রীয় ইস্পাত মন্ত্রী ইস্পাত উৎপাদনের ক্ষমতা বাড়ানো, পুরনো কারখানাগুলিতে যন্ত্রপাতির আধুনিকীকরণ এবং ভবিষ্যতের জন্য পরিবেশগত দক্ষ প্রযুক্তি গ্রহনে ক্ষেত্রে সময়োপযোগী মূলধন ব্যয়ের গুরুত্বের উপর জোর দেন। এই ধরনের মূলধনী ব্যয় ভারতের অর্থনীতির ক্ষেত্রে একটি বড় ভরসা যোগায় বলে তিনি উল্লেখ করেন। এটি উল্লেখযোগ্য যে, ২০২১-২২ অর্থবছরের মূলধনী ব্যয় পরিমাণ ছিল ১০,০৩৮ কোটি টাকা। যা কিনা ২০২০-২১ অর্থবছরের চেয়ে ৩৮ শতাংশ বেশি। ওই অর্থবছরে এই মূলধনী ব্যয়ের পরিমাণ ছিল ৭২৬৬.৭০ কোটি টাকা।
২০২২-২৩ অর্থবছরের জন্য মূলধনী ব্যয় বা ক্যাপেক্স- এর লক্ষ্যমাত্রা ধরা হয়েছে ১,৩১৫৬.৪৬ কোটি টাকা।
কেন্দ্রীয় ইস্পাত মন্ত্রী সেন্ট্রাল পাবলিক সেক্টর এন্টারপ্রাইজেস, সিপিএসই গুলিকে তাদের মাসিক ক্যাপেক্স পরিকল্পনাগুলি মেনে চলার পাশাপাশি, সময় সীমা অনুযায়ী সফলভাবে বার্ষিক লক্ষ্যমাত্রা অর্জন করার জন্য পরামর্শ দেন।
পর্যালোচনা বৈঠক চলাকালীন জাতীয় নীতি-২০১৭-র অধীনে সিপিএসি'র পরিকল্পনাগুলি নিয়েও আলোচনা করা হয়। কেননা এটি ভারতে একটি বিশ্বব্যাপী প্রতিযোগিতামূলক ইস্পাত শিল্প গঠনের পরিকল্পনা করে। জাতীয় ইস্পাত নীতি অনুযায়ী দেশে ৩০০ মিলিয়ন টন ইস্পাত তৈরির ক্ষমতা রয়েছে। করোনা জনিত অতি মারির পরেও ভারতের ইস্পাত খাতে গত পাঁচ বছরে ১৬.২৯ এমটিপিএ ধারণক্ষমতা যোগ করেছে। যা কি না ১৫৪.২৭ এমটিপিএ- তে পৌঁছতে সক্ষম হয়েছে। বর্তমান মূল্যায়নের উপর ভিত্তি করে কেন্দ্রীয় সরকার ২০৩০-৩১ সালের মধ্যে ৩০০ এমটিপিএ- ক্ষমতায় পৌঁছতে আত্মবিশ্বাসী।
কেন্দ্রীয় ইস্পাত মন্ত্রী বিভিন্ন সংস্থার চিফ ম্যানেজিং ডিরেক্টরদের দক্ষতার বিকাশ ঘটিয়ে জলবায়ু সংক্রান্ত উদ্বেগকে মাথায় রেখে সংস্থার সক্ষমতা বৃদ্ধির জন্য কাজ করার আহ্বান জানান। সবুজ ইস্পাত বা গ্রীন স্টিল উৎপাদনের দিকে লক্ষ্য রেখে 'অমৃত কাল' এর জন্য পরিকল্পনা ও রোডম্যাপ তৈরি করার পরামর্শ দেন।
CG/ SB
(Visitor Counter : 66
প্রধানমন্ত্রীরদপ্তর
জম্মু ও কাশ্মীরের জনগণের আস্থা ও সরকারের বিশ্বাসের ওপর ভিত্তি করে ৩৭০ ধারা বাতিল করা হয়েছে
লোকসভায় রাষ্ট্রপতির অভিভাষণের ওপর ধন্যবাদ সূচক প্রস্তাবের জবাব
নয়াদিল্লি, ০৬ ফেব্রুয়ারি, ২০২০
সংবিধানের ৩৭০ ধারা রদের ফলে দেশের বাকি অংশের সঙ্গে জম্মু ও কাশ্মীরের সম্পূর্ণ সংযুক্তিকরণ হয়েছে বলে প্রধানমন্ত্রী শ্রী নরেন্দ্র মোদী মন্তব্য করেন।
শ্রী নরেন্দ্র মোদী আজ লোকসভায় রাষ্ট্রপতির অভিভাষণের ওপর ধন্যবাদ সূচক প্রস্তাবের জবাব দিচ্ছিলেন।
প্রধানমন্ত্রী জম্মু ও কাশ্মীরকে ভারতের মুকুট বলে বর্ণনা করেন এবং জম্মু ও কাশ্মীরের আসল পরিচয় সর্বমতের প্রতি সমদৃষ্টি এবং সুফি ভাবধারার মধ্যে নিহিত রয়েছে।
প্রধানমন্ত্রী বলেন যে, এই অঞ্চলটিকে অবহেলিত করে রাখা যায় না এবং বন্ধুক, বন্দুক, বোমা, সন্ত্রাস ও বিচ্ছিন্নতাবাদ এর পরিচয় হতে পারে না।
১৯৯০ সালের ১৯শে জানুয়ারির প্রসঙ্গ উল্লেখ করে প্রধানমন্ত্রী বলেন, বহু মানুষ জম্মু ও কাশ্মীর থেকে বাস্তুচ্যুত হওয়ায় তাঁরা তাঁদের পরিচয় হারিয়েছেন।
তাঁর দীর্ঘ জবাবী ভাষণে প্রধানমন্ত্রী ঐ অঞ্চলের পরিস্থিতির বিষয়টি উল্লেখ করেন। তিনি বলেন, জম্মু ও কাশ্মীরের জনগণের আস্থা ও সরকারের বিশ্বাসের ওপর ভিত্তি করে সংবিধানের ৩৭০ ধারা বাতিল করা হয়েছে। এর ফলে, ঐ অঞ্চলের উন্নয়ন দ্রুতগতিতে হচ্ছে।
প্রধানমন্ত্রী বলেন, এই অঞ্চলের উপর আরোপিত বিধিনিষেধ প্রত্যাহার করে নেওয়া হয়েছে এবং এই কেন্দ্রশাসিত অঞ্চলের বিভিন্ন স্থানে কেন্দ্রীয় মন্ত্রীরা সফর করছেন। তাঁরা জনগণের বক্তব্য সরাসরি শুনেছেন এবং এর ওপর ভিত্তি করে সরকার অবশ্যই কাজ করবে।
শ্রী মোদী বলেন, তাঁর সরকার জম্মু ও কাশ্মীরের জনগণের কল্যাণে এবং সবরকমের উন্নয়নের জন্য অঙ্গীকারবদ্ধ।
লাদাখকে একটি দূষণমুক্ত কেন্দ্রশাসিত অঞ্চল হিসাবে গড়ে তোলা হবে বলে প্রধানমন্ত্রী উল্লেখ করেন।
CG/CB/SB
(Visitor Counter : 139
নারীওশিশুবিকাশমন্ত্রক
শিশুদের জন্য পিএম কেয়ার্স প্রকল্পের মেয়াদ চলতি বছরের ২৮শে ফেব্রুয়ারি পর্যন্ত বাড়ানো হয়েছে
নয়াদিল্লি, ২২ ফেব্রুয়ারি, ২০২২
কেন্দ্রীয় সরকারের মহিলা ও শিশু উন্নয়ন মন্ত্রক শিশুদের জন্য পিএম কেয়ার্স প্রকল্পের মেয়াদ আগামী ২৮শে ফেব্রুয়ারি পর্যন্ত বাড়িয়েছে। আগে এই প্রকল্পের মেয়াদ গত বছরের ৩১শে ডিসেম্বর পর্যন্ত ছিল। এ বিষয়ে কার্যকরি পদক্ষেপ নেওয়ার জন্য সমস্ত জেলাশাসক/জেলা কালেক্টর সহ রাজ্য/কেন্দ্রশাসিত অঞ্চলের নারী ও শিশু উন্নয়ন, সামাজিক ন্যায় বিচার ও ক্ষমতায়ন দপ্তর, সমস্ত প্রধান সচিব/সচিবদের কাছে চিঠি পাঠানো হয়েছে।
শিশুদের জন্য পিএম কেয়ার্স প্রকল্পের সুবিধা পেতে চলতি বছরের ২৮শে ফেব্রুয়ারি পর্যন্ত সমস্ত যোগ্য শিশুরা নাম নথিভুক্ত করানো যাবে। ২০২০ সালের ১১ই মার্চ বিশ্ব স্বাস্থ্য সংস্থা  কোভিড-১৯’কে মহামারী হিসাবে ঘোষণা করা থেকে চলতি বছরের ২৮শে ফেব্রুয়ারি পর্যন্ত কোভিড মহামারীর কারণে যে সমস্ত শিশু - পিতামাতা উভয়কেই বা আইনি অভিভাবক/দত্তক পিতামাতা/একক দত্তক পিতামাতা-কে হারিয়েছে, তারা এই প্রকল্পের আওতায় আসবে।
উল্লেখ্য, প্রধানমন্ত্রী শ্রী নরেন্দ্র মোদী গত বছর ২৯শে মে, কোভিড-১৯ মহামারীর কারণে বাবা-মা উভয়কেই হারিয়েছেন এমন শিশুদের জন্য সহায়তার কথা ঘোষণা করেছিলেন। এই প্রকল্পের উদ্দেশ্য হ’ল – কোভিড মহামারীর কারণে পিতামাতাকে হারিয়েছে, এমন শিশুদের দেখাশুনা, সুরক্ষা নিশ্চিত করা, স্বাস্থ্য বিমার মাধ্যমে তাদের সুস্থ রাখা, শিক্ষার মাধ্যমে ক্ষমতায়ন এবং তাদের ২৩ বছর বয়স পর্যন্ত আর্থিক সহায়তাদান। শিশুদের জন্য পিএম কেয়ার্স প্রকল্পের সাহায্যে অন্যান্য সুবিধা দেওয়ার সঙ্গে সঙ্গে ১৮ বছর বয়স থেকে তাদের মাসিক বৃত্তি নিশ্চিত করা এবং ২৩ বছর বয়সে থোক ১০ লক্ষ টাকা দেওয়ার ব্যবস্থা রয়েছে।
অনলাইন পোর্টালের মাধ্যমে এই প্রকল্পটির সুবিধা মিলবে। পোর্টালটি হ’ল - https://pmcaresforchildren.in . সমস্ত রাজ্য/কেন্দ্রশাসিত অঞ্চলগুলিকে ২৮শে ফেব্রুয়ারি পর্যন্ত যোগ্য শিশুদের পোর্টালে নাম নথিভুক্ত ও শনাক্ত করতে বলা হয়েছে। যে কোনও ব্যক্তিই পোর্টালের মাধ্যমে এই প্রকল্পের আওতায় যোগ্য শিশুর সহায়তার বিষয়ে প্রশাসনকে জানাতে পারবেন।
CG/SS/SB
(
কর্পোরেটবিষয়সংক্রান্তমন্ত্রক
প্রধানমন্ত্রীর ‘ডিজিটাল ক্ষমতায়িত ভারত’ গঠনের স্বপ্নপূরণে ডিজিটাল পদ্ধতিতে সমাধানের লক্ষ্য অর্জনে অর্থমন্ত্রী শ্রীমতী নির্মলা সীতারমন সেন্ট্রাল স্ক্রুটনি সেন্টার এবং আইইপিএফএ – এর মোবাইল অ্যাপ চালু করলেন
নয়াদিল্লি, ২৫ মার্চ ২০২১
কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন আজ ভার্চ্যুয়াল পদ্ধতিতে কর্পোরেট বিষয়ক মন্ত্রকের প্রযুক্তি-চালিত দুটি উদ্যোগের সূচনা করেছেন। এগুলি হ’ল – সেন্ট্রাল স্ক্রুটনি সেন্টার এবং ইনভেস্টর এডুকেশন অ্যান্ড প্রোটেকশন ফান্ড অথরিটির  মোবাইল অ্যাপ। প্রধানমন্ত্রীর ‘ডিজিটাল ক্ষমতায়িত ভারত’ গঠনের স্বপ্ন পূরণে এই উদ্যোগ গুরুত্বপূর্ণ ভূমিকা নেবে। অনুষ্ঠানে কর্পোরেট বিষয়ক মন্ত্রকের সচিব সহ উচ্চপদস্থ আধিকারিকরা উপস্থিত ছিলেন।
মন্ত্রকের প্রযুক্তি-চালিত এই দুটি উদ্যোগের সূচনা করে শ্রীমতী সীতারমন বলেন, কেন্দ্রীয় সরকারের ডিজিটাল ইন্ডিয়া অভিযানের উদ্দেশ্যই হ’ল সরকারি বিভিন্ন পরিষেবা বৈদ্যুতিন উপায়ে নাগরিকদের কাছে পৌঁছে দেওয়া এবং এইভাবে দেশের প্রযুক্তি ক্ষেত্রে ডিজিটাল ক্ষমতায়ন ঘটানো। মন্ত্রকের এই দুটি উদ্যোগ এক নতুন কর্পোরেট এবং বিনিয়োগ-বান্ধব পরিবেশ গড়ে তুলবে বলেও তিনি অভিমত প্রকাশ করেন। অর্থমন্ত্রী আরও বলেন, ব্যবসা-বাণিজ্যের অনুকূল পরিবেশ গড়ে তুলতে এবং সাধারণ মানুষের জীবনযাপনের মান বাড়াতে মন্ত্রক আরও প্রযুক্তি-চালিত পরিষেবা শুরু করবে।
শ্রীমতী সীতারমন বলেন, কর্পোরেট বিষয়ক মন্ত্রক সমাজ ব্যবস্থা, কর্পোরেট ক্ষেত্র, অর্থনীতি ও পেশাদারদের সুবিধার্থে ডিজিটাল পদ্ধতিতে রূপান্তরণ, স্বয়ংক্রিয় ব্যবস্থার মাধ্যমে কর্মসম্পাদন ও কর্মদক্ষতার মান বাড়ানোর কাজে নিরলস প্রয়াস চালিয়ে যাচ্ছে। দেশে ব্যবসা-বাণিজ্যের অনুকূল পরিবেশ গড়ে তুলতে মন্ত্রক গত কয়েক বছরে একগুচ্ছ পদক্ষেপ গ্রহণ করেছে। করোনা মহামারীর সময় দেশে বিভিন্ন সংস্থার নাম নথিভুক্তিকরণ এই সমস্ত উদ্যোগের প্রতিফলন বলেও তিনি অভিমত প্রকাশ করেন।
কেন্দ্রীয় রেজিস্ট্রেশন সেন্টারের পরিসংখ্যান অনুযায়ী, গত ফেব্রুয়ারি মাস পর্যন্ত ১ লক্ষ ৩৮ হাজার সংস্থার নাম নথিভুক্ত হয়েছে, যা পূর্ববর্তী বছরের তুলনায় ১৭ শতাংশ বেশি। অর্থমন্ত্রী বলেন, সেন্ট্রাল স্ক্রুটনি সেন্টারটি কর্পোরেট সংস্থার দাখিল করা স্ট্রেট থ্রু প্রসেস  ফর্মগুলি খতিয়ে দেখবে। কর্পোরেট সংক্রান্ত তথ্যের প্রাথমিক উৎস হিসাবে মন্ত্রকের গুরুত্বপূর্ণ ভূমিকার কথা উল্লেখ করে শ্রীমতী সীতারমন বলেন, তথ্যের সঙ্গে যাতে কোনও রকম আপোস না করা হয়, তা যেমন মন্ত্রককে দেখতে হবে, তেমনই তথ্যের অবাধ আদান-প্রদানের বিষয়টিও সুনিশ্চিত করতে হবে। এই উদ্দেশ্যকে বিবেচনায় রেখেই মন্ত্রক সেন্ট্রাল স্ক্রুটনি সেন্টারটি গড়ে তুলেছে।
অর্থমন্ত্রী আইইপিএফএ – এর মোবাইল অ্যাপের সূচনা করে বলেন, আর্থিক বিষয়ে সাধারণ মানুষকে আরও সচেতন, লগ্নিকারীদের সচেতনতা বৃদ্ধি, বিভিন্ন বিষয়ে তাদের তথ্যাভিজ্ঞ করে তোলা এবং সুরক্ষা কবচ দেওয়ার উদ্দেশ্যগুলি পূরণে এই অ্যাপ চালু করা হ’ল। ‘সহজে জীবনযাপনের মান আরও বাড়ানোই আমাদের প্রাথমিক উদ্দেশ্য’ বলে শ্রীমতী সীতারমন অভিমত প্রকাশ করেন। তিনি আরও বলেন, লগ্নিকারীদের মধ্যে সচেতনতা বাড়িয়ে তথ্য আদান-প্রদানের ক্ষেত্রে এই অ্যাপটি বড় ভূমিকা নেবে। কর্পোরেট ক্ষেত্রের সঙ্গে যুক্ত নিয়ন্ত্রণমূলক ব্যবস্থা এবং মান্যতাগুলির অভিনবত্ব বিবেচনায় রেখে মন্ত্রক দেশে ব্যবসা-বাণিজ্যের অনুকূল পরিবেশ গড়ে তোলার ক্ষেত্রে সংশ্লিষ্ট সবপক্ষের চাহিদা দূর করে প্রযুক্তি-ভিত্তিক সমাধানের পথা আরও প্রশস্ত করার প্রয়াস অব্যাহত রাখবে বলেও অর্থমন্ত্রী অভিমত প্রকাশ করেন। উল্লেখ করা যেতে পারে, এই মোবাইল অ্যাপটি প্লেস্টোর থেকে ডাউনলোড করা যেতে পারে।
প্রধানমন্ত্রীরদপ্তর
২০২২এর কমনওয়েলথ ক্রীড়া প্রতিযোগিতায় ভারোত্তোলক রৌপ্য পদক জয়ী বিকাশ ঠাকুরকে প্রধানমন্ত্রীর অভিনন্দন
নয়াদিল্লি, ২ আগস্ট, ২০২২
প্রধানমন্ত্রী শ্রী নরেন্দ্র মোদী বার্মিংহামে ২০২২-এর কমনওয়েলথ ক্রীড়া প্রতিযোগিতায় রৌপ্য পদক জয়ের জন্য ভারোত্তোলক শ্রী বিকাশ ঠাকুরকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “কমনওয়েলথ ক্রীড়া প্রতিযোগিতা থেকে আরও আনন্দের খবর, এবারে বিকাশ ঠাকুরের জন্য, যিনি ভারোত্তোলনে রৌপ্য পদক জয় করেছেন। তাঁর সাফল্যে আমি আনন্দিত। খেলাধুলার প্রতি তাঁর অধ্যবসায় অত্যন্ত প্রশংসনীয়। আগামীদিনে তাঁর আরও সাফল্য কামনা করি।”
PG/CB/NS
(
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত মৃত্যুহার- গুজব বনাম প্রকৃত তথ্য
স্বাস্থ্যমন্ত্রক দৈনিক ভিত্তিতে জেলাস্তর পর্যন্ত কোভিড সংক্রান্ত রিপোর্ট এবং মৃত্যুর হার জানার জন্য রাজ্যগুলিকে পরামর্শ দিয়েছে
নতুন দিল্লি, ০৪ আগস্ট, ২০২১
আটটি রাজ্য থেকে কোভিড-১৯ সংক্রান্ত মৃত্যু নিয়ে কয়েকটি সংবাদ মাধ্যমে অনুমান মূলক খবর পরিবেশিত হয়েছে। প্রতিবেদনে বলা হয়েছে যে মৃত্যুর হার নিয়ে সঠিক তথ্য জানা যাচ্ছে না। আরও বলা হয়েছে যে, সিভিল রেজিস্ট্রেশন সিস্টেম এবং হেলথ ম্যানেজমেন্ট ইনফরমেশন সিস্টেম থেকে যে তথ্য তুলে ধরা হয়েছে সেটি সঠিক নয়।
যদিও সংবাদমাধ্যমে প্রকাশিত এই সংবাদের কোনো ভিত্তি নেই। কেননা মৃত্যুর হার নিয়ে সঠিক নিবন্ধন ব্যবস্থা রয়েছে। প্রকৃত তথ্য হচ্ছে, মৃত্যুর হার ৩১ ডিসেম্বর ২০২০ পর্যন্ত ছিল ১.৪৫ শতাংশ। পরবর্তীকালে দ্বিতীয় ঢেউ আসার পরেও এবছরের এপ্রিল-মে মাসে এই হার ছিল ১.৩৪ শতাংশ।
উল্লেখ্য, ২০২০ সালের মে মাসের শুরুতে মৃত্যুর সংখ্যায় অসঙ্গতি বা বিভ্রান্তি এড়াতে ইন্ডিয়ান কাউন্সিল অফ মেডিক্যাল রিসার্চ সমস্ত মৃত্যুর সঠিক তথ্যের জন্য কোভিড সংক্রান্ত নির্দেশিকা জারি করে। রাজ্য এবং কেন্দ্রশাসিত অঞ্চলগুলিকে আইসিডি-১০ কোড অনুযায়ী মারণব্যাধি কোডিং এর জন্য বলা হয়েছিল। কেন্দ্রীয় স্বাস্থ্যমন্ত্রী বারেবারে রাজ্য এবং কেন্দ্রশাসিত অঞ্চল গুলিকে নির্দেশিকা দিয়ে জানিয়েছে মৃত্যুর সঠিক রেকর্ড রাখতে। রাজ্যগুলিকে তাদের হাসপাতালে পুঙ্খানুপুঙ্খভাবে অডিট করার জন্য পরামর্শ দেওয়া হয়েছে।
কেন্দ্রীয় স্বাস্থ্যমন্ত্রক নিয়মিতভাবে জেলা স্তর পর্যন্ত কোভিড সংক্রান্ত রিপোর্ট এবং মৃত্যুর হার জানার জন্য রাজ্য ও কেন্দ্রশাসিত অঞ্চল গুলিকে পরামর্শ দিয়েছে। যেসব রাজ্য প্রতিনিয়ত কম সংখ্যক মৃত্যুর খবর দিচ্ছে তাদের তথ্য পুনরায় যাচাই করার পরামর্শ দেওয়া হয়েছে। এ বিষয়ে কেন্দ্রীয় স্বাস্থ্যমন্ত্রক বিহার রাজ্যকে মৃত্যুর হার নিয়ে বিস্তারিত রিপোর্ট দেওয়ার জন্য চিঠি দিয়েছে।
এটা অবশ্য সত্যি যে, কোভিড অতিমারির মতো দীর্ঘ স্থায়ী জনস্বাস্থ্য সংকটের ক্ষেত্রে মৃত্যুর হার নিয়ে কিছুটা পার্থক্য থাকতেই পারে। কেননা মৃত্যুর প্রকৃত তথ্য জানতে নির্ভরযোগ্য কয়েকটি বিষয়ের ওপর গুরুত্ব দিতে হয়।
CG/ SB
(Visitor Counter : 205